Våpenlobbyen bryter stillheten etter skolemassakren
- The National Rifle Association består av fire millioner mødre, fedre, sønner og døtre. Vi er sjokkert, triste og sorgtynget over de meningsløse drapene i Newtown, heter det i den første offisielle uttalelsen fra NRA tirsdag kveld. Organisasjonen er blitt kritisert for ikke å komme på banen tidligere. Våpenlobbyen forklarer fire dager stillhet med at den ønsket å gi «tid for sorg, bønn og en full etterforskning av fakta» før en uttalelse. NRA har varslet en pressekonferanse fredag.Fredag 14. desember, klokken 09.30 lokal tid, ble tolv jenter, åtte gutter og seks voksne kvinner ble drept i en barneskolemassakre ved Sandy Hook barneskole i Newtown, Connecticut, USA. Gjerningsmannen, Adam Lanza (20), og skjøt og drepte moren sin først hjemme i boligen hennes, før han dro til Sandy Hook barneskole og skjøt 18 elever i et klasserom. Deretter drepte han syv personer til på skolen. Til sammen drepte han 20 barn og seks voksne, før han tok sitt eget liv. 18 barn døde på stedet, mens to døde senere på sykehus. I tillegg ble en annen voksen person er funnet død i en bolig i Newtown. Gjerningsmannen skal ifølge politiet ha hatt med seg tre skytevåpen, blant annet en rifle. De 20 barna som ble ofre i barneskolemassakren var alle skutt flere ganger av drapsmannen.Den 20 år gamle gjerningsmannen Adam Lanza ble ikke sluppet inn på barneskolen i Sandy Hook i forkant av skytingen. Politiets etterforskning viser at 20-åring kom seg inn med makt. - Han ble ikke sluppet inn, men tvang seg inn på skolen, sa polititalsmann Paul Vance under en pressekonferanse lørdag ettermiddag norsk tid. Et opptak fra politiets politiradio viser at skytingen på skolen var over på kun noen få minutter. Den første meldingen inn til politiet kom klokken 9.36 fredag formiddag, og da politiet tok seg inn på skolen ti minutter senere var skytingen over.
Etter fire dagers stillhet bryter den mektige våpenlobbyen NRA stillheten og kommenterer skolemassakren i Newtown.